આ ગામના વતની ઓમપ્રકાશના જણાવ્યા મુજબ અંગ્રેજોએ અહીં કાળો કેર વર્તાવી દીધો હતો. તોપમારાથી આખા ગામને ઉડાવી દેવામાં આવ્યું હતું. અહીંના કેટલાય પુરુષોને રોડ રોલરથી કચડી નાખવામાં આવ્યા હતાં. કેટલીયે સ્ત્રીઓએ શિયળ બચાવવા કૂવામાં છલાંગ લગાવી દીધી હતી. કેટલાય નવલોહિયા યુવાનોને વડલાના ઝાડ ઉપર ફાંસીએ ટિંગાડી દેવામાં આવ્યા હતાં. આ કૂવો અને વડલો આજે પણ આ દારૂણ ઘટનાની સાક્ષી પૂરતા હોય એમ નજરે પડે છે. એટલું જ નહીં પણ આખા ગામની લીલામી કરી દેવામાં આવી હતી એમ ઓમપ્રકાશ વધુમાં જણાવે છે.